钦定古今图书集成/明伦汇编/官常典/第698卷 > 谢廷谅
## 钦定古今图书集成/明伦汇编/官常典/第698卷 > 谢廷谅

按《明外史谢廷赞传》：“‘廷赞兄廷谅，字友可，万历二十
三年进士，南京刑部主事。帝命李廷机入阁，又召王
锡爵。廷谅言廷机才弱而暗，锡爵气高而扬，均不宜
用’。又曰：‘储君之立为王也，自锡爵始；举人之有考察
也，自廷机始；巡按之久任也，自赵世卿始；章疏之留
中也，自申时行始；年例之不举，考察之不下也，自沈
一贯始。此皆乱人国者也’。”又曰：“当楚事方兴，群口错
愕，不敢吐一词，世卿独掀髯抵几，明其非。假是一贯
负陛下，世卿负一贯，举世卿生平尽丧之矣。”疏入，留
中。终顺庆知府。